ลักษณะร้าน + บรรยากาศ 
ร้าน Paaru e' เป็นร้านขายเครื่องดื่มแนวๆร้านชานม ชาผลไม้ที่เปิดมาในย่านเกษตรได้ราวๆ 4 เดือนแล้ว และวันก่อนผมได้ผ่านเลยต้องลองชิมซักหน่อย
ร้านจะเป็นร้านที่ดูสะใสน่าเข้า เน้นซื้อแล้วเดินกินเป็นหลัก ด้านในร้านก็ดูสะอาดดี มีเมนูและราคาบอกไว้อย่างชัดเจน

ที่ตั้งร้าน
ร้านจะตั้งอยู่ใกล้สี่แยกเกษตร ฝั่งที่ขับตรงไปเมเจอร์รัชโยธิน (เดินจากแยกมานิดเดียว)

เมนูเด่นและราคาโดยประมาณ
เมนูเด่นของร้านก็จะเป็นพวกชานมและชาผลไม้แบบต่างๆ
ราคาต่อแก้วนั้นจะเริ่มต้นที่แก้วละ 35 บาท

รสชาติเครื่องดื่ม
ชาที่ผมสั่งกินวันนี้เป็นชาลิ้นจี่ กินแล้วได้รสหวานสดชื่นดีครับ โดยตัวชานั้นชิมแล้วจะได้รสหวานของน้ำลิ้นจี่กำลังดี คล้ายๆกับน้ำเชื่อมลิ้นจี่ในลิ้นจี่กระป๋อง แต่มีความสดใหม่และหวานทานง่ายไม่เลี่ยนคอ
กินไปคนๆแก้วไปกินเยลลี่ที่ใส่ในแก้วได้รสหนึบๆหนับๆ กินคู่กับน้ำได้เพลินๆดี

สรุปโดยรวม (เต็ม 10)
ให้ 7 คะแนนครับ เพราะ รสชาติชาลิ้นจี่รสหวานสดชื่นอร่อยดี แต่ผมว่าปริมาณน้อยไปนิดหน่อยนะ ^^

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
New Kung พาชิม >> Review at  13 / 9 / 56

อย่าลืมมากด Like Fanpage เป็นกำลังใจให้ผมและติดตามข่าวสารได้ที่ http://www.facebook.com/NewKungPaChim
ขอบคุณมากครับ ^^
